Ralph Rose

Ralph Rose (født 17. mars 1885, død 16. oktober 1913) var en amerikansk friidrettsutøver.

Under OL 1904 i St. Louis vant han gull i kulestøt, bare 19 år gammel. Han tok ytterligere to medaljer i kastøvelser, sølv i diskoskast og bronse i sleggekast. Han deltok også i vektkast, han kom på sjette og siste plass.

Fire år senere forsvarte han gullet i kulestøt i OL i London. Under åpning av London-lekene bar han det amerikanske flagget og sørget for en diplomatisk krise, da han som eneste flaggbærer nektet å senke flagget da troppen passerte den britiske kongen. I 1909 ble han den første kulestøteren som støtte lengre enn 50 fot (15,54 meter). Denne verdensrekorden ble stående i 16 år.

Roses deltok for siste gang i OL 1912 i Stockholm. Her tok han gull i kulestøt sammenlagt med begge hender, samt sølv i «vanlig» kulestøt. Han kom på ellevteplass i diskos og i sleggekast ble han nummer åtte.

OL-medaljer 
 1904  St. Louis -  Gull i friidrett, kulestøt  USA
 1908  London -  Gull i friidrett, kulestøt  USA
 1912  Stockholm -  Gull i friidrett, kulestøt med høyre og venstre hånd  USA
 1904  St. Louis -  Sølv  i friidrett, diskos  USA
 1912  Stockholm -  Sølv i friidrett, kulestøt  USA
 1904  St. Louis -  Bronse i friidrett, sleggekast  USA

Referanser

Eksterne lenker 
 

Diskoskastere fra USA
Kulestøtere fra USA
Sleggekastere fra USA
Tautrekkere fra USA
Olympiske mestere for USA
Medaljevinnere under Sommer-OL 1904
Deltakere for USA under Sommer-OL 1904
Friidrettsutøvere under Sommer-OL 1904
Tautrekkere under Sommer-OL 1904
Medaljevinnere under Sommer-OL 1908
Deltakere for USA under Sommer-OL 1908
Friidrettsutøvere under Sommer-OL 1908
Medaljevinnere under Sommer-OL 1912
Deltakere for USA under Sommer-OL 1912
Friidrettsutøvere under Sommer-OL 1912
Personer fra Sonoma County i California
Fødsler i 1885
Dødsfall i 1913
Verdensrekordsettere i friidrett